# Аспарухов мост

### от Уикипедия, свободната енциклопедия

Аспаруховият мост е пътен мост в Североизточна България. Намира се в град Варна и свързва кварталите Аспарухово и Галата с централната част на града, като представлява единствената връзка през плавателния канал, свързващ Варненското езеро с Черно море. Той е част от магистрала Черно море и Европейски път E87

## [редактиране] Технически характеристики

Мостът е проектиран за стандартните натоварвания - нормените товари Н-300 и НК-800, вятър и температурни разлики, при което провисването на средния отвор е около 0,30 m. Средната част е стоманена непрекъсната греда с три отвора (80+160+80 m), а подходите към нея са от стоманобетонни прости греди. Под него минават кораби, за да достигнат пристанище "Варна Запад". Пуснат е предсрочно в есплоатация на 8 септември 1976 година, като е открит от председателя на Държавния съвет Тодор Живков.

Преди Аспаруховият мост да бъде построен транспортът между Варна и Бургас е бил силно ограничен. Варненското езеро е било преодолявано посредством ферибот. Това изключително е забавяло стопанските и туристическите връзки между Северна и Южна България.

## [редактиране] Културни аспекти

От Аспаруховия мост може да се скача с бънджи. За целта е пригодена конзола в най-високата му част. Все повече хора се решават да опитат това екстремно изживяване.

Очаква се построяването на втори мост, който да облекчи центъра на Варна от трафика към близките курорти, като една от възможностите е да бъде част от магистрала "Черно море".

## [редактиране] Източници

- „Град Варна - Аспарухов мост“. varna.info.bg. Посетен на 1 август 2006
- „Варна си съперничи с Белослав за магистрала "Черно море"“. www.dnevnik.bg. Посетен на 12 юни 2007

Взето от „http://bg.wikipedia.org../../../%D0%B0/%D1%81/%D0%BF/%D0%90%D1%81%D0%BF%D0%B0%D1%80%D1%83%D1%85%D0%BE%D0%B2_%D0%BC%D0%BE%D1%81%D1%82.html“.

Категории: Мостове в България | Варна

##### Views

- Статия
- Беседа
- Текуща версия

##### Търсене